經數:一九一五

經名:修習止觀坐禪法要

頁數:四七一

上	欄

不憂不怖. 亦不取不捨. 妄計分別息心寂然

彼自當滅. 二者修觀□之. 若見如上所說種

種魔境. 用止不去卽當反觀. 能見之心不見

處所. 彼何所惱. 如是觀時尋當滅謝. 若遲

遲不去但當正心. 勿生懼想不惜軀命. 正念

不動. 知魔界如卽佛界如. 若魔界如佛界如.

一如無二如. 如是了知. 則魔界無所捨. 佛界

無所取. 佛法自當現前. 魔境自然消滅. 復次

若見魔境不謝. 不須生憂. 若見滅謝亦勿生

喜. 所以者何. 未曾見有人坐禪見魔化作虎

狼來食人. 亦未曾見魔化作男女來爲夫婦.

當其幻化. 愚人不了. 心生驚怖及起貪著. 因

是心亂失定發狂. 自致其患. 皆是行人無智

受患. 非魔所爲. 若諸魔境惱亂行人. 或經年

月不去. 但當端心正念堅固不惜身命. 莫懷

憂懼. 當誦大乘方等諸經治魔□. 默念誦之.

存念三寶. 若出禪定亦當誦□. 自妨懺悔□

愧及誦. 波羅提木叉. 邪不干正久久自滅. 魔

事衆多說不可盡. 善須識之. 是故初心行人.

必須親近善知識. 爲有如此等難事. 是魔入

人心能令行者. 心神狂亂. 或喜或憂因是成

患致死. 或時令得諸邪禪定智慧. 神通陀羅

尼. 說法敎化人皆信伏後卽壞人出世善事

及破壞正法. 如是等諸異非一說不可盡. 今

略示其要. 爲令行人於坐禪中. 不妄受諸境

界. 取要言之若欲遣邪歸正當觀諸法實相.

善修止觀無邪不破. 故釋論云. 除諸法實相.

其餘一切皆是魔事. 如偈中說

若分別憶想	卽是魔羅綱

中	欄

不動不分別	是則爲法印

治病第九

行者安心修道. 或四大有病. 因今用觀心息

鼓擊發動本病. 或時不能善調適身心息三

事. 內外有所違犯故有病患. 夫坐禪之法若

能善用心者. 則四百四病自然除前. 若用心

失所. 則四百四病因之發生. 是故若自行化

他. 應當善識病源善知坐中內心治病方法.

一旦動病非唯行道有障. 則大命慮失. 今明

治病法. 中有二意. 一明病發相. 二明治病方

法. 一明病發相者. 病發雖復多途略出不過

二種. 一者四大增損病相. 若地大增者則腫

結比重身體枯瘠. 如是等百一患生. 若水大

增者. 則痰陰脹滿食飮不消. 腹痛下痢等百

一患生. 若火大增者. 卽籌寒壯熱. 支節皆

痛口氣大小便痢不通等. 百一患生. 若風大

增者則身體虛懸. 戰掉疼痛肺悶脹急. 嘔逆

氣急如是等. 百一患生. 故經云. 一大不調

百一病起. 四大不調四百四病. 一時俱動. 四

大病發各有相貌. 當於坐時及夢中察之. 二

者五藏生患之相. 從心生患者. 身體寒熱. 及

頭痛口燥等. 心主口故. 從肺生患者. 身體脹

滿. 四支煩疼心悶鼻塞等. 肺主鼻故. 從肝生

患者. 多無喜心憂愁不樂悲思瞋□. 頭痛眼

闇昏悶等. 肝主眼故. 從脾生患者. 身體面

上遊風. 遍身[&FFFF]#痒疼痛飮食失味等脾主舌

故. 從腎生患者. 咽喉□塞. 腹脹耳聾等. 腎

主耳故 . 五藏生病衆多各有其相. 當於坐時

及夢中察之可知. 如是四大五藏. 病患因起

下	欄

非一. 病相衆多不可具說. 行者若欲修止觀

法門. 脫有患生. 應當善知因起. 此二種病通

因內外發動. 若外傷寒冷風熱. 飮食不消而

病. 從二處發者. 當知因外發動若由用心不

調. 觀行違僻. 或因定法發時不知取與而致

此二處患生. 此因內發病相. 復次有三種得

病因緣不同. 一者四大五藏增損得病如前

說. 二者鬼神所作得病. 三者業報得病. 如是

等病初得卽治甚易得差. 若經 久則病成. 身

□病結治之難愈. 二明治病方法者. 旣深知

病源起發. 當作方法治之. 治病之法乃有多

途. 擧要言之. 不出止觀二種方便. 云何用

止治病相. 有師言. 但安心止. 在病處卽能治

病. 所以者何. 心是一期果報之主. 譬如王有

所至處群賊□散. 次有師言. 臍下一寸名憂

陀那. 此云丹田. 若能止心守此不散. 經久卽

多有所治. 有師言. 常止心足下. 莫問行住

寢臥卽能治病. 所以者何. 人以四大不調故.

多諸疾患此由心識上緣故. 令四大不調. 若

安心在下. 四大自然調適衆病除矣. 有師言.

但知諸法空無所有不取病相. 寂然止住多

有所治. 所以者何. 由心憶想. 鼓作四大故有

病生. 息心和悅衆病卽差. 故淨名經云. 何

爲病本所謂攀緣. 云何斷攀緣謂心無所得.

如是種種說用止治病之相非一. 故知善修

止法能治衆病. 次明觀治病者. 有師言. 但觀

心想. 用六種氣. 治病者卽是觀能治病. 何等

六種氣. 一吹. 二呼三□. 四呵. 五噓. 六□. 此

六種息皆於唇口之中想心. 方便轉側而作

經數:一九一五

經名:修習止觀坐禪法要

頁數:四七二

上	欄

綿微. 而用頌曰

心配屬呵腎屬吹	脾呼肺□聖皆知

肝藏熱來噓字至	三焦壅處但言□

有師言. 若能善用觀想運. 作十二種息能治

衆患. 一上息. 二下息. 三滿息. 四焦息. 五增

長息. 六滅壞息. 七煖息. 八冷息. 九衝息. 十

持息. 十一和息. 十二補息. 此十二息皆從觀

想心生. 今略明十二息對治之相. 上息治比

重. 下息治虛懸. 滿息治枯瘠. 焦息治腫滿.

增長息治□損. 滅壞息治增盛. 煖息治冷. 冷

息治熱. 衝息治壅塞不通. 持息治戰動. 和息

通治四大不和. 補息資補四大衰. 善用此息

可以遍治衆患. 推之可知. 有師言. 善用假

想觀. 能治衆病如人患冷. 想身中火氣起卽

能治冷. 此如雜阿含經. 治病□法七十二種

法中廣說. 有師言. 但用止觀. 檢析身中四大

病不可得. 心中病不可得衆病自差. 如是等

種種說. 用觀治病. 應用不同善得其意皆能

治病. 當知止觀二法. 若人善得其意則無病

不治也. 但今時人根機淺鈍作此觀想多不

成就. 世不流傳. 又不得於此更學氣術休糧

恐生異見. 金石草木之藥. 與病相應亦可服

餌. 若是鬼病當用彊心加□以助治之. 若是

業報病. 要須修福懺悔患則消滅. 此1一種

治病之法. 若行人善得一意卽可自行兼他.

肉復具足通達. 若都不知則病生無治. 非唯

廢修正法. 亦恐性命有虞. 豈可自行敎人. 是

故欲修止觀之者. 必須善解內心治病方法.

其法非一得意在人豈可傳於文耳. 復次用

中	欄

心坐中治病. 仍須更兼具十法無不有益. 十

法者. 一信. 二用三勤. 四常住緣中. 五別病

因法. 六方便. 七久行. 八知取捨. 九持護. 十

識遮障. 云何爲信. 謂信此法必能治病. 何爲

用謂隨時常用. 何爲勤. 謂用之專精不息. 取

得差爲度. 何爲住緣中. 謂細心念念依法. 而

不異緣. 何爲別病. 因起如上所說. 何爲方

便. 謂吐納運心緣想善巧成就. 不失其宜. 何

爲久行. 謂若用之未卽有益. 不計日月常習

不廢. 何爲知取捨. 謂知益卽勤有. 損卽捨

之. 微細轉心調治. 何爲持護. 謂善識異緣觸

犯. 何爲遮障. 謂得益不向外說未損不生疑

謗. 若依此十法所治. 必定有效不虛者也

證果第十

若行者如是修止觀時. 能了知一切諸法皆

由心生. 因緣虛假不實故空. 以知空故. 卽不

得一切諸法名字相. 則體眞止也. 爾時上不

見佛果可心. 下不見衆生可度. 是名從假入

空觀. 亦名二諦觀. 亦名慧眼. 亦名一切智.

若住此觀卽墮聲聞□支佛地. 故經云. 諸聲

聞衆等自歎言. 我等若聞淨佛國土. 敎他衆

生心不喜樂. 所以者何. 一切諸法皆悉空寂.

無生無滅無大無小無漏無爲. 如是思惟不

生喜樂. 當知若見無爲入正位者. 其人終不

能發三菩提心. 此卽定力多故不見佛性. 若

菩薩爲一切衆生. 成就一切佛法不應取著.

無爲而自寂滅. 爾時應修從空入假觀. 則當

諦觀心性雖空緣對之時. 亦能出生一切諸

法. 猶如幻化雖無定實. 亦有見聞覺知等相

下	欄

差別不同. 行者如是觀時雖. 知一切諸法畢

竟空寂. 能於空中修種種行. 如空中種樹. 亦

能分別衆生諸根. 性欲無量故則說法無量.

若能成就無□辯才. 則能利益六道衆生. 是

名方便隨緣止. 乃是從空入假觀. 亦名平等

觀. 亦名法眼. 亦名道種智. 住此觀中智慧力

多故. 雖見佛性而不明了. 菩薩雖復成就此

二種觀. 是名方便觀門非正觀也. 故經云前

二觀爲方便道. 因是二空觀. 得入中道第一

義觀. 雙照二諦心心寂滅. 自然流入薩婆若

海. 若菩薩欲於一念中具足一切佛法. 應修

息二邊分別止行於中道正觀. 云何修正觀.

若體知心性非眞非假. 息緣眞假之心名之

爲正諦觀. 心性非空非假. 而不壞空假之法.

若能如是照了. 則於心性. 通達中道圓照二

諦. 若能於自心見中道二諦. 則見一切諸法

中道二諦亦不取中道二諦. 以決定性不可

得故. 是名中道正觀. 如中論偈中說

因緣所生法	我說卽是空

亦名爲假名	亦名中道義

深尋此偈意. 非惟具足分別中觀之相. 亦是

兼明前二種方便觀門旨趣. 當知中道正觀

則是佛眼. 一切種智. 若 住此觀則定慧力等.

了了見佛性. 安住大乘行步平正. 其疾如風.

自然流入薩婆若海. 行如來行. 入如來室. 著

如來衣. 坐如來座則以如來莊嚴而自莊嚴.

獲得六根淸淨入佛境界. 於一切法無所染

著. 一切佛法皆現在前. 成就念佛三昧. 安住

首楞嚴定. 則是普現色身三昧. 普入十方佛

經數:一九一五

經名:修習止觀坐禪法要

頁數:四七三

上	欄

土敎化衆生. 嚴淨一切佛刹. 供養十方諸佛.

受持一切諸佛法藏. 具足一切諸行波羅蜜.

悟入大菩薩位. 則與普賢文殊爲其等侶. 常

住法性身中. 則爲諸佛稱歎授記. 則是莊嚴

兜率陀天. 示現降神母胎出家詣道場. 降魔

怨成正覺轉法輪入涅槃. 於十方國土究竟

一切佛事. 具足眞應二身. 則是初發心菩薩

也. 華嚴經中. 初發心時便成正覺. 了達諸法

眞實之性. 所有慧身不由他悟. 亦云. 初發心

菩薩. 得如來一身作無量身. 亦云. 初發心菩

薩卽是佛. 涅槃經云. 發心畢竟二不別. 如是

二心前心難. 大品經云. 須菩提有菩薩摩訶

薩. 從初發心卽坐道場. 轉正法輪當知則

是菩薩爲如佛也. 法華經中. 龍女所獻珠爲

證. 如是等經皆明初心具足一切佛法. 卽是

大品經中. 阿字門卽是法華經中. 爲令衆生

開佛知見卽是. 涅槃經中. 見佛性故住大涅

槃. 已略說初心菩薩因. 修止觀證果之相. 次

明後心證果之相. 後心所證境界則不可知.

今推敎所明. 終不離止觀二法. 所以者何. 如

法華經云. 殷勤稱歎諸佛智慧則觀義. 此卽

約觀以明果也. 涅槃經. 廣辯百句解脫. 以

釋大涅槃者涅槃則止義. 是約止以明果也.

故云. 大般涅槃名常寂定. 定者卽是止義. 法

華經中. 雖約觀明果則攝於止. 故云. 乃至究

竟涅槃. 常寂滅相終歸於空. 涅槃中雖約止

明果. 則攝於觀. 故以三德爲大涅槃. 此二大

經. 雖復文言出沒不同. 莫不皆約止觀二門.

辨其究竟□據定慧兩法. 以明極果. 行者當

中	欄

知初中後果. 皆不可思議故. 新譯金光明經

云. 前際如來不可思議. 中際如來種種莊嚴.

後際如來常無破壞. 皆約修止觀二心. 以辨

其果. 故般舟三昧經中偈云

諸佛從心得解脫	心者淸淨名無垢

五道鮮潔不受色	有學此者成大道

誓願所行者須除三障五蓋. 如或不除雖勤

用功終無所益

修習止觀坐禪法要(終)

始終心要

[&FFFF]#谿尊者述

夫三諦者. 天然之性德也. 中諦者. 統一切

法. 眞諦者. 泯一切法. 俗諦者. 立一切法. 擧

一卽三非前後也. 含生本具. 非造作之所得

也. 悲夫. □藏不顯蓋三惑之所覆也. 故無明

□乎法性. 塵沙障乎化導. 見思阻乎空寂. 然

玆三惑乃體上之虛妄也. 於是大覺慈尊□

然歎曰. 眞如界內絶生佛之假名. 平等慧中

無自他之形相. 但以衆生妄想不自證. 得莫

之能返也. 由是立乎三觀. 破乎三惑. 證乎三

智. 成乎三德. 空觀者. 破見思惑. 證一切智成

般若德. 假觀者. 破塵沙惑. 證道種智成解脫

德. 中觀者. 破無明惑證一切種智成法身德.

然玆三惑三觀三智三德. 非各別也. 非異時

也. 天然之理具諸法故. 然此三諦性之自爾.

迷玆三諦轉成三惑. 惑破藉乎三觀. 觀成證

乎三智. 智成成乎三德. 從因至果非漸修也.

說之次第. 理非次第. 大綱如此. 綱目可尋

下	欄

矣

止觀坐禪法要記

宋忠肅公陳瓘瑩中

本自不動何止之有. 本自不蔽何觀之有. 衆

生迷蕩去本日遠. 動靜俱失不昏卽散. 此二

病本出生衆苦. 令彼離苦而獲安隱. 當用止

觀以爲其藥. 病□藥廢醫亦不立. 則止觀者

乃假名字. 卽假卽空言語道斷. 以大悲故無

說而說. 此摩訶止觀之所爲作也. 然其文義

深廣汪洋無涯. 譬如大海孰得其際. 以大悲

故復作方便. 使嘗一滴知百川味. 使由一□

見全潮體. 故於大經之外. 又爲此書詞簡旨.

要讀之易曉. 應病之藥盡在是矣. 善用藥者

不治已病. 止乎其未散. 觀乎其未昏. 方止方

觀而未嘗昏未嘗散也. 如鳥雙翼. 如車兩輪.

窮遠極高無往不可及. 其至也不出於此. 嗚

呼不知則已. 知止觀之可以入道者. 可不勉

哉

天台止觀統例

翰林學士守右補闕安定梁肅述

夫止觀何爲也. 導萬法之理. 而復於實際者

也. 實際者. 何也性之本也. 物之所以不能復

者. 昏與動使之然也. 照昏者謂之明. 駐動者

諸之靜. 明與靜止觀之體也. 在因謂之止觀.

在果謂之智定. 因謂之行果謂之成. 行者行

此者也. 成者證此者也. 原夫聖人有以見惑

足以喪志. 動足以失方. 於是乎止而觀之. 靜

經數:一九一五

經名:修習止觀坐禪法要

頁數:四七四

上	欄

而明之. 使其動而能靜. 靜而能明. 因相待以

成法. 卽絶待以照本. 立大車以御正乘. 大事

而總權消息乎. 不二之場鼓. 舞於說三之域.

至微以盡性. 至□以體神. 語其近則一女之

善可通也. 語其遠則重玄之門可□也. 用至

圓以圓之物無偏也. 用至實以實之物無妄

也. 聖人擧其言所以示也. 廣其目所以告也.

優而柔之使自心之. 擬而議之. 使自至之. 此

止觀所由作也. 夫三諦者何也. 一之謂也. 空

假中者何也. 一之目也. 空假者. 相對之義. 中

道者. 得一之名. 此思議之說非至一之旨也.

至一卽三. 至三卽一非相含而然也. 非相生

而然也. 非數義也. 非强名也. 自然之理也. 言

而傳之者跡也. 理謂之本. 跡謂之末. 本也者.

聖人所至之地也. 末也者. 聖人所示之敎也.

由本以垂跡. 則爲小爲大爲通爲別. 爲頓爲

漸爲顯爲□. 爲權爲實爲定爲不定. 循跡以

返本則爲一爲大. 爲圓爲實爲無住爲中. 爲

妙爲第一義. 是三一之蘊也. 所謂空也者. 通

萬法而爲言者也. 假也者. 立萬法而爲言者

也. 中也者. 妙萬法而爲言者也. 破一切惑莫

盛乎空. 建一切法莫盛乎假. 究竟一切性莫

大乎中. 擧中則無法非中. 目假則何法非假.

擧空則無法不空. 成之謂之三德. 修之謂之

三觀. 擧其要則聖人極深硏幾窮理盡性之

說乎. 昧者使明. 塞者使通通則悟. 悟則至.

至則常. 常則盡矣. 明則照. 照則化. 化則成.

成則一矣. 聖人有以彌綸萬法而不差. 旁[&FFFF]#

萬劫而不遺. 燾載□沙而不有復歸. 無物而

中	欄

不無寓. 名之曰佛. 强號之曰覺. 究其旨其解

脫自在. 莫大極妙之德乎. 夫三觀成功者如

此. 所謂圓頓者. 非漸次非不定. 指論十章之

義也. 七章者. 恢演始末通道之關也. 五略

者. 擧其宏綱截流之淨也. 十境者. 發動之機

立觀之諦也. 十乘者. 妙用所修發行之門也.

止於正觀而終於見境者義備故也. 闕其餘

者非修之要也. 乘者何也. 載萬物而運者也.

十者. 何也成載之事者也. 知其境之妙不行

而至者德之上也. 乘一而已矣. 豈藉夫九哉.

九者. 非他相生之說. 未至者之所踐也. 故發

心者. 發無所發. 安心者. 安無所安. 破遍者.

破無所破. 爰至餘乘皆不得已而說也. 至於

別其義例判爲章目. 推而廣之不爲繁. 統而

簡之不爲少. 如連環不可解也. 如貫珠不可

雜也. □懸鏡不可□也. 如通川不可□也. 義

家多門非諍論也. 接經證義非虛說也. 辯四

敎淺深事有源也. 成一事因緣理無遺也. 噫

止觀其救世明道之書乎. 非夫聖智超絶卓

爾獨立. 其孰能爲乎. 非夫聰明深達得意忘

象. 其孰能知乎. 今之人乃專用章句文字從

而釋之. 又何疏漏耶. 或稱不思議境. 與不思

議事皆極聖之域. 等覺至人猶所未盡. 若凡

夫生滅心行三惑. 浩然於言說之中. 推上妙

之理. 是猶醯□而說大鵬. 夏蟲之議層水. 其

不可見明矣. 今止觀之說文字萬數廣論果

地. 無益初學. 豈如暗然自修功至自至. 何必

以早計爲事乎. 是大不然. 凡所爲上聖之域.

豈隔闊遼□與凡境杳絶歟. 是唯一性而已.

下	欄

得之爲悟. 失之爲迷. 一理而已. 迷而爲凡.

悟而爲聖. 迷者自隔. 理不隔也. 失者自失. 性

不失也. 止觀之作所以離異同而究聖神. 使

群生正性而順理者也. 正性順理所以行覺

路而至妙境也. 不知此敎者. 則學何所入. 功

何所施. 智何所發. 譬如無目昧於日月之光.

行於重險之處. 顚□墮落可勝旣乎. 噫去聖

久遠. 賢人不出. 庸昏之徒含識而已. 致使魔

邪詭惑. 諸黨□熾. 空有云云. 爲比爲穿. 有膠

于文句不敢動者有流於[&FFFF]#浪不能住者. 又

太遠而甘心不至者. 有太近而我身卽是者 .

有枯木而稱定者. 有竅號而稱慧者. 有奔走

非道而言權者. 有假於鬼而言通者. 有放心

而言廣者. 有罕言而爲密者. 有齒舌潛傳爲

口訣者. 凡此之類自立爲祖. 繼祖爲家. 反

經非聖昧者不覺. 仲尼有言. 道之不明也. 我

知之矣. 由物累也悲夫. 隋開皇十八年. 智者

大師去世. 至皇朝建中垂二百載. 以欺文相

傳凡五家師. 其始曰灌頂. 其次曰晉雲威. 又

其次曰東陽小威. 又其次曰左溪朗公. 其五

曰[&FFFF]#溪然公. 頂於同門中慧解第一. 能奉師

訓集成此書. 蓋不以文辭爲本故也. 或失則

煩. 或得則野. 當二威之際緘授而已. 其道不

行. 天寶中左溪. 始弘解說. 而知者蓋寡. [&FFFF]#

溪. 廣以傳記數十萬言. 綱羅遺法勤矣備矣.

[&FFFF]#溪滅後知其說者適三四人. 古人云. 生而

知之者上. 學而知之者次. 困而學之又其次.

夫生而知之者. 蓋性德者也. 學而知之者. 天

機深者也. 若嗜欲深耳目塞. 雖學而不知斯

經數:一九一六

經名:釋禪波羅蜜次第法門卷第一上

頁數:四七五

上	欄

爲下矣. 今夫學者. 內病於蔽. 外役於煩. 沒世

不能通其文. 數年不能得其益則業. 文爲之

屢校梏足也. □句爲之□糠□目也. 以不能

論之. 師敎不領之弟子. 止觀所以未光大於

時也. 予常戚戚於是整其宏綱. 撮其機要. 其

理之所存. 敎之所急. 或易置之或引伸之.

其義之迂. 其辭之鄙. 或□除之或潤色之. 大

凡色疏之患十愈其九. 廣略之宜三存其一.

是祛鄙滯道蒙童. 貽諸他人則吾豈敢. 若同

見同行且不以止觀罪我. 亦無隱乎爾. 建中

上元甲子首事筆削三歲. 歲在析木之津. 功

畢云爾

禪波羅蜜序

禪波羅蜜者. 輔行云. 次第禪門目錄云. 大師

於瓦官寺說也. 大莊嚴寺. 法愼私記. 章安頂

禪師. 治定爲十卷. 開十大章. 一大意. 二釋

名. 三明門. 四詮次. 五法心. 六方便. 七修證.

八果報. 九起敎. 十歸趣. 但至修證. 餘三略

無. 於修證中. 又開四別. 一世間禪. 二亦世間

亦出世間. 三出世間. 二非世間非出世間. 四

中唯至第三出世. 復爲二. 一對治無漏. 二緣

理無漏. 但至對治. 又爲九. 謂九想. 八念十

想. 背捨勝處. 一切處. 九次第定. 奮迅. 超越.

然修證之相. 豈可盡具. 傳曰. 大師嘗在高座

云. 若說次第禪門. 年可一遍. 若著章疏. 可五

中	欄

十卷. 今刊預示大科. 庶學者不昧始末云

十大章

初修禪波羅蜜大意○

二釋禪波羅蜜名

三明禪波羅蜜門	○第一卷上下

四辨禪波羅蜜詮次

五簡禪波羅蜜法心○

六分別禪波羅蜜前方便二

初外方便○	○第二卷

二內方便二

初正明因止發內外善根○  ○第三卷上下

二明驗惡根性○	○第四卷

七釋禪波羅蜜修證四

初修證世問禪相三

初四禪○	○第五卷

二四無量心○

三四無色定○	○第六卷

二修證亦世間亦出世間禪相三

初六妙門○

二十六特勝○	○第七卷

三通明	○第八卷

三修證出世間禪相二

初對治無漏九

初九想○

二八念	○觀□法○  ○第九卷

三十想○

四八背捨○

五八勝處	○觀□法○

六十一切處○

七九次第定○    ○鍊	○第十卷

八師子奮迅三昧○  ○薰

九超越三昧○  ○修○

二緣理無漏○

四修證非世間非出世間禪相

下	欄

八顯示禪波羅蜜果報

九從禪波羅蜜起敎	○不說

十結會禪婆羅蜜歸趣○

釋禪波羅蜜次第法門卷第一之

上

隋天台智者大師說

弟子法愼記

弟子灌頂再治

(天台山修禪寺□禪師. 於都講說禪法. 大莊嚴寺沙

門法愼記. 預聽學輒依說採2記. 法門深廣難可委

悉. 若取具足. 有三十卷. 今略出前卷要用. 流通此

本. 於天台更得治改前諸同學所寫之者. 爾時旣未好

成就. 猶應闕略. 或繁而不次. 若見此本更改定之. 庶

於學者得[&FFFF]#謬失矣)

釋禪波羅蜜次第法門. 大開爲十意不同. 所

言十意者. 修禪波羅蜜門大意第一. 釋禪波羅

蜜名第二. 明禪波羅蜜門第三. 辨禪波羅蜜

詮次第四. 簡禪羅蜜法心第五. 分別禪波

羅蜜前方便第六. 釋禪波羅蜜修證第七. 顯

示禪波羅蜜果報第八. 從禪波羅蜜起敎第

九. 結會禪波羅蜜歸趣第十. 今約此十義. 以

辨禪波羅蜜者文. 則略收諸佛敎法之始[&FFFF]#.

理則遠通如來之□藏. 一切圓妙法界. 若敎

若行. 若事若理. 始從凡夫. 終至極聖. 所有

因果行位. 悉在其中. 若行人深達禪門意趣.

則自然解了一切佛法. 不俟餘尋. 故摩訶衍

云. 譬如牽衣一角. 則衆處皆動. 所以第一先

經數:一九一六

經名:釋禪波羅蜜次第法門卷第一上

頁數:四七六

上	欄

明修禪波羅蜜大意者. 菩薩發心所爲. 正心

菩提淨妙之法. 必須簡擇眞僞. 善識□要. 若

欲具足一切諸佛法藏. 唯禪爲最. 如得珠玉

衆寶皆獲. 是故發意修禪. 旣欲修習. 應知名

字. 尋名取理. 其義不虛. 以釋禪名. 尋名心

理. 理則非門不通. 次明禪門. 禪定幽遠. 無由

頓入. 必須從淺至深故. 應辯詮次. 夫欲涉淺

遊深. 復當善識禪中境智. 是以次簡法心. 旣

明識法心. 若欲習行. 事須善巧. 次分別方

便. 依法而行. 必有所證. 次釋修證. 若得內心

相應. 因成則感果. 次顯示果報. 從因至果. 自

行旣圓. 便樹立益物之功. 次釋敎門. 理敎旣

已圓備法相. 同歸平等一實之道. 次結會指

歸. 以此十義相生. 辯釋禪波羅蜜. 總攝一切

衆行法門至下尋文. 冷然可見. 故大品經云.

菩薩從初已來. 住禪波羅蜜中. 具足修一切

佛法. 乃至坐道場. 成一切種智. 起轉法輪. 是

名菩薩次第行次第學. 次第道

修禪波羅蜜大意第一(從此盡今一卷. 大段有五. □是商略禪波羅蜜. 攝一

切佛法. 靡所不該. 欲開發行者. 起深信

樂. 歸宗有在. 是中悉未論修行入證之相)

今明菩薩修禪波羅蜜. 所爲有二. 一者簡非.

二者正明所爲. 第一簡非者. 有十種行人. 發

心修禪不同. 多墮在邪僻. 不入禪波羅蜜法

門. 何等爲十. 一爲利養故. 發心修禪. 多屬發

地獄心. 二邪僞心生. 爲名聞稱歎故. 發心修

禪. 多屬發鬼神心. 三爲眷屬故. 發心修禪

多屬發畜生心. 四爲嫉□勝他故. 發心修禪.

多屬發修羅心. 五爲畏惡道苦報. 息諸不善

業故. 發心修禪. 多屬發人心. 六爲善心安樂

中	欄

故. 發心修禪. 多屬發六欲天心. 七爲得勢力

自在故. 發心修禪. 多屬發魔羅心. 八爲得利

智捷疾故. 發心修禪. 多屬發外道心. 九爲生

梵天處故修禪. 此屬發色無色界心. 十爲度

老病死苦疾得涅槃故. 發心修禪. 此屬發二

乘心. 就此十種行人. 善惡雖殊. 縛脫有異. 旣

□無大悲正觀. 發心邪僻. 皆墮二邊. 不趣中

道. 若住此心. 修行禪定. 終不得與禪波羅蜜

法門相應. 第二正明菩薩行人修禪波羅蜜

大意. 卽爲二意. 一先明菩薩發心之相. 二正

明菩薩修禪所爲. 第一云何名菩薩發心之

相. 所謂發菩提心. 菩提心者. 卽是菩薩以中

道正觀以諸法實相. 憐愍一切. 起大悲心. 發

四弘誓願. 四弘誓願者. 一未度者令度. 亦云

衆生無邊誓願度. 二未解者令解. 亦云煩惱

無數誓願斷. 三未安者令安. 亦云法門無盡

誓願知. 四未得涅槃令得涅槃. 亦云無上佛

道誓願成. 此之四法. 卽對四諦. 故纓絡經云.

未度苦諦令度苦諦. 未解集諦令解集諦. 未

安道諦令安道諦. 未證滅諦令證滅諦. 而此

四法. 若在二乘心中. 但受諦名. 以其緣理審

實不謬故. 若在菩薩心中. 卽別受弘誓之稱.

所以者何. 菩薩雖知四法畢竟空寂. 而爲利

益衆生. 善巧方便. 緣此四法. 其心廣大. 故名

爲弘. 慈悲憐愍. 志心此法. 心如金剛. 暇心不

退不沒. 必取成滿. 故名誓願. 行者若能具足

發此四願. 善知四心. 攝一切心. 一切心卽是

一心. 亦不得一心而具一切心. 是名淸淨菩

提之心. 因此心生. 得名菩薩. 故摩訶衍論

下	欄

偈說

若初發心時	誓願當作佛

已過於世間	應受世供養

第二正明菩薩行人修禪所爲者. 菩薩摩訶

薩. 旣已發菩提心. 思惟爲欲滿足四弘誓願.

必須行菩薩道. 所以者何. 有願而無行. 如欲

度人彼岸. 不肯備於船筏. 當知常在此岸. 終

不得度. 如病者須藥得而不服. 當知病者必

定不差. 如貧須珍寶見而不取. 當知常弊窮

乏. 如欲遠行而不涉路. 當知此人不至所在.

菩薩發四弘誓. 不修四行. 亦復如是. 復作是

念. 我今住何法門. 修菩薩道. 能得疾滿如此

四願. 卽知住深禪定. 能滿四願. 何以故. 如無

六通四辯. 以何等法而度衆生. 若修六通. 非

禪不發. 故經言. 深修禪定. 得五神通. 欲斷煩

惱. 非禪不智. 從禪發慧. 能斷結使. 無定之

慧. 如風中燈. 欲知法門. 當知一切功德智慧.

□在禪中. 如摩訶衍論云. 若諸佛成道. 起轉

法輪. 入般涅槃. 所有種種功德. 悉在禪中. 復

次菩薩. 入無量義處三昧. 一心具足萬行. 能

知一切無量法門. 若欲具足無上佛道. 不修

禪定. 尙不能得色無色界. 及三乘道. 何肉能

得無上菩提. 當知欲證無上妙覺. 必須先入

金剛三昧. 而諸佛法乃現在前. 菩薩如是深

心思惟. 審知禪定. 能滿四願. 如摩訶衍偈

心說

禪爲利智藏	功德之福田

禪如淸淨水	能洗諸欲塵

禪爲金剛鎧	能遮煩惱箭

經數:一九一六

經名:釋禪波羅蜜次第法門卷第一上

頁數:四七七

上	欄

雖未得無爲	涅槃分已得

得金剛三昧	□碎結使山

得六神通力	能度無量人

□塵蔽天日	大雨能淹之

覺觀風動之	禪定能滅之

此偈所說. 卽證因修禪定. 滿足四願. 問曰.

菩薩若欲滿足四弘誓願. 應當遍行十波羅

蜜. 何得獨讚禪定. 答曰. 前四義劣. 後五因

禪. 今則處中而說. 所以者何. 菩薩修禪. 卽能

具足增上四度. 下五亦然. 如菩薩發心爲修

禪故. 一切家業. 內外皆捨. 不惜身命. 寂然閑

居. 無所□吝. 是名大捨. 復次菩薩. 爲修禪

居. 身心不動. 關閉六情. 惡無從入. 名大持

戒. 復次菩薩. 爲修禪故. 能忍難忍. 謂一切

榮辱皆能安忍. 設爲衆惡來加. 恐障三昧. 不

生瞋惱. 名爲忍辱. 復次菩薩. 爲修禪故. 一心

專精進. 設身疲苦. 終不退息. 如鑽火之喩. 常

坐不臥. 攝諸亂意. 未嘗放逸. 設復經年無證.

亦不退沒. 是爲難行之事. 卽是大精進也. 故

知修禪因緣. 雖不作意別行四度. 四度自成.

復次菩薩. 因修禪定. 具足般若波羅蜜者. 菩

薩修禪. 一心正住. 心在定故. 能知世間生

滅法相. 智慧勇發. 如石中泉. 故摩訶衍偈

說

般若波羅蜜	實法不顚倒

念想觀已除	言語法皆滅

無量衆罪除	淸淨心常一

如是尊妙人	則能見般若

復次因禪具足方便波羅蜜者. 一切方便善

中	欄

巧. 要須見機. 若不入深禪定. 云何能得明見

根性. 起諸方便引接衆生. 復次因禪具足力

波羅蜜者. 一切自在變現. 諸神通力. 皆藉禪

發. 具如前辨. 復次因禪具足願波羅蜜者. 如

摩訶衍中說. 菩薩禪定. 如阿修羅琴. 當知卽

是大願成就之相. 復次因禪具足智波羅蜜

者. 若一切智道種智. 一切種智. 非定不發. 其

義可見. 行者善修禪故. 卽便成就十波羅蜜.

滿足萬行一切法門. 是故菩薩. 欲具一切願

行諸波羅蜜. 要修禪定. 是事如摩訶衍論中

說. 問曰. 菩薩之法. 正以度衆生爲事. 何故獨

處空山. 棄捨衆生. 閑居自善. 答曰. 菩薩身雖

捨離. 而心不捨如人有病. 將身服藥. 暫息事

業. 病差則修業如故. 菩薩亦爾. 身雖暫捨衆

生. 而心常憐愍. 於閑靜處. 服禪定藥. 得實智

慧. 除煩惱病. 起六神足. 還生六道. 廣度衆

生. 以如是等種種因緣. 菩薩摩訶薩. 發意修

禪波羅蜜. 心如金剛. 天魔外道. 及諸二乘.

無能沮壞

釋禪波羅蜜名第二

今釋禪波羅蜜名. 略爲三意. 一先簡別共不

共名. 二□譯. 三料簡. 第一簡別共不共名. 卽

爲二意. 一共名. 二不共名. 共名者. 如禪一

字. 凡夫外道. 二乘菩薩. 諸佛所得禪定. 通得

名禪. 故名爲共. 不共名者. 波羅蜜三字. 名到

彼岸. 此但據菩薩諸佛故. 摩訶衍論云禪在

菩薩心中. 名波羅蜜. 是名不共. 所以者何.

凡夫著愛. 外道著見. 二乘無大悲方便. 不能

盡修一切禪定. 是以不得受到彼岸名. 故言

下	欄

波羅蜜卽是不共. 復次禪名四禪. 凡夫外道.

二乘菩薩諸佛. 同得此定. 故名爲共. 波羅蜜

名度無極. 此獨菩薩諸佛. 因禪能通達中道

佛性. 出生九種大禪. 得大涅槃. 不與凡夫二

乘共故. 波羅蜜者. 名爲不共. 通而爲論卽無

勞分別. 所以者何. 禪自有共禪不共禪. 波羅

蜜亦爾. 有共不共故. 摩訶衍論云. 天竺語法.

凡所作事竟. 皆名波羅蜜. 第二□釋. 卽爲二

意. 一□釋共名. 二□釋不共名. 第一先□釋

共名. 共名者卽是禪也. 亦爲二意. 一正□

名. 二者解釋. 第一先□共名者. 禪是外國之

言. 此間□則不定. 今略出三□. 一摩訶衍論

中□禪. 秦言思惟修. 二擧例往□. 如檀波羅

蜜. 此言布施度. 禪波羅蜜. 此言定度. 故知用

定以□禪. 三阿毘曇中. 用功德叢林以□禪.

第二釋此三□. 卽作二意. 一別二通. 若釋別

□思惟修者. 此可對因. 何以故. 思惟是籌量

之念. 修是專心硏習之名. 故以對修因. □禪

爲定者. 此可對果. 何以故. 定名靜默. 行人離

散心靜. 旣得靜住. 訓本所習故以對果. □禪

爲功德叢林者. 此可通對因果. 如功是功夫.

所以對因. 積功成德可以對果. 如萬行對因.

萬釋對果. 因果合□. 故名功德叢林者. 譬顯

功德非一. 所以然者. 如多草共聚名爲叢. 衆

樹相依名爲林. 草叢小故. 可以譬於因中之

功小. 林木大故. 可以對果上之德大. 此而推

之. 功德叢林通對因果. 於義則便. 第二通釋

禪. 三□□對因果. 所以者何. 如思惟修. 雖言

據因亦得對果. 何以故. 定中靜慮卽是思惟.

經數:一九一六

經名:釋禪波羅蜜次第法門卷第一上

頁數:四七七八

上	欄

乘上益下. 故名爲修. 此可以數人九修中乘

上修義爲類故. 於果中亦得說思惟. 因中亦

得說定者. 如十大地心數. 散心尙得言定. 何

肉行者專心□念. 守一不散而不名定. 故知

因中亦得說定. 因中亦得名功德叢林者. 因

中功義前已說之. 由運功故卽成行因之德.

果中德義說亦如前. 所言功者卽是功用. 果

上有寂靜離過. 神通變化益物之用. 故名爲

功. 因之與果悉是衆善功德之所成故. 通言

功德叢林. 復次諸經論中. □名立義不同. 或

言禪名棄惡或言疾大疾住大住. 如是處不

同. 不可偏執. 第二□釋不共名. 不共名者. 卽

是波羅蜜. 亦爲二意. 一者[&FFFF]#名二者解釋. 就

第一□名中. 略出三□不同. 一者諸經論中.

多□爲到彼岸. 二摩訶衍論中. 別□云事究

竟. 三瑞應經中. □云度無極. 第二釋此三□.

亦爲二意. 一別二通. 此皆對事理1名義. 第

一別釋. 言到彼岸者. 生死爲此岸. 涅槃爲彼

岸. 煩惱爲中流菩薩以無相妙慧. 乘禪定

舟航. 從生死此岸. 度涅槃彼岸. 故知約理定

以明波羅蜜. 言事究竟者. 卽是菩薩大悲爲

衆生. 遍修一切事行滿足故摩訶衍云. 菩薩

因禪能究竟衆事. 禪在菩薩心中. 名波羅蜜.

此據事行說波羅蜜. 言度無極者. 通論事理.

悉有幽遠之義. 合而言之. 故云度無極. 此約

事理行滿說波羅蜜. 第二通釋三□. □得同

對事理俱隨緣化物. 故立異名. 所以者何. 若

言無相之慧. 能度生死故爲理行者. 今言理

中. 有佛無佛性相常然. 豈論無相之慧能度

中	欄

生死. 終是就事作此說也. 事究竟. 亦是從理

立名者. 若緣理而起事行. 當知說事究竟. 亦

是約理名波羅蜜. 度無極亦未必一向就事

理無極名波羅蜜. 所以者何. 諸佛隨緣利物

出沒不定無極. 或時對事. 或時對理. 豈有定

準. 當知三名理事互通. 未必偏有所屬. 餘例

可知. 釋波羅蜜義. 至下第十結會歸趣中. 自

當廣明第三料簡. 如摩訶衍論中云. 問曰. 背

捨勝處一切處等. 何故不名波羅蜜. 獨稱禪

爲波羅蜜. 答曰. 禪最大如王. 言禪波羅蜜者.

一切皆攝. 是四禪中. 有八背捨. 八勝處. 十一

切處. 四無量心. 五禪通. 練禪自在定. 十四變

化心. 無諍三昧願智頂禪首楞嚴等諸三昧.

百則有八. 諸佛不動等百則二十. 皆在禪中.

若諸佛成道轉法輪入涅槃. 所有勝妙功德.

悉在禪中. 說禪則攝一切. 若說餘定則有所

不攝. 故禪名波羅蜜. 復次四禪中智定等. 故

說波羅蜜. 未到地中間禪. 智多而定少. 四無

色定多而智少. 如車輪一强一弱則不任載.

四禪智定等. 故說波羅蜜. 復次約禪說波羅

蜜. 則攝一切諸定. 所以者何. 禪秦言思惟修.

此諸定悉是思惟修功德故. 當知諸定悉得

受波羅蜜名如大品中. 說百波羅蜜. 亦說背

捨勝處等. 皆名波羅蜜. 但四禪在根本先受

其名. 非不通於餘定. 問曰. 上明禪定三昧波

羅蜜等. 爲同爲異. 答曰. 通而爲論名義互

通. 別而往解四法名義各有主對. 所以者何.

根本四禪但名禪. 非定三昧亦不名波羅蜜.

無色但名定. 非禪三昧亦不名波羅蜜. 未到

下	欄

地禪中間. 雖非正禪定. 是方便故. 或名禪或

名定. 非三昧亦不名波羅蜜. 空無相等但名

三昧. 非禪定亦不名波羅蜜. 背捨勝處. 六

通四辯等. 具有禪定三昧等三法. 而不名禪

定三昧. 亦非波羅蜜. 九次第定具有三法至

名爲定不名禪三昧. 亦非波羅蜜. 有生有觀.

及師子超越無諍等. 亦具三法. 但名三昧不

名禪定. 亦非波羅蜜. 願智頂等具有三法. 但

名禪不名定三昧. 亦非波羅蜜. 九種大禪. 及

首楞嚴等. □具四法. 亦名禪亦名定亦名三

昧. 卽是波羅蜜. 若用首楞嚴心. 入前三法中.

一切皆名波羅蜜. 故百波羅蜜中. 一切法門.

皆名波羅蜜. 今略對四法分別如前. 若諸大

聖善巧隨緣利物. 則言無定準解釋(云云). 故

諸經論中出沒立名. 其意難見不可謬執. 而

經論中. 多約禪明波羅蜜者. 以根本四禪是

衆行之本. 一切內行功德. 皆因四禪發. 依四

禪而住. 是以獨禪得受波羅蜜名問曰. 禪波

羅蜜但有一名. 更有餘稱答曰. 如涅槃中說.

言佛性者. 有五種名. 亦名首楞嚴. 亦名般若.

亦名中道. 亦名金剛三昧大涅槃. 亦云禪波

羅蜜. 卽是佛性. 故知諸餘經中所說. 種種勝

妙法門. 名字無量. 皆是禪波羅蜜之異名. 故

摩訶衍偈說

般若是一法	佛說種種名

隨諸衆生類	爲之立異字

若人得般若	戱論心皆滅

譬如日出時	朝露一時失

以此類之. 禪名豈不遍通. 若其禪定不具足

經數:一九一六

經名:釋禪波羅蜜次第法門卷第一上

頁數:四七九

上	欄

攝一切諸法. 則非究竟. 何得名波羅蜜義問

曰. 諸法實相首楞嚴及到彼岸等. 唯佛一人

方稱究竟. 菩薩所行禪定. 云何名波羅蜜. 答

曰. 因中說果故. 隨分說故. 頓敎所明發心

畢竟二不別故. 以如是等衆多義故. 菩薩所

行禪定. 亦得名波羅蜜

明禪波羅蜜門第三

行者善尋名故. 自知其體. 若欲進修. 必因門

而入. 今略明禪門. 卽爲三意. 第一標禪門. 第

二解釋. 三料簡. 第一標禪門者. 若尋經論所

說禪門. 乃有無量. 原其根本. 不過有二. 所謂

一色二心. 如摩訶衍中偈說

一切諸法中	但有名與色

若欲如實觀	亦當觀名色

雖癡心多想	分別於諸法

更無有一法	出於名色者

今就色門中. 卽開爲二. 如經中說. 二爲甘露

門. 一者不淨觀門. 二者阿那波那門. 心門唯

有一門如經中說. 能觀心性名爲上定. 開色

別立於心. 此則禪門有三所謂一世間禪門.

二出世間禪門. 三出世間上上禪門. 故大集

經云. 有三種攝心. 一者出法攝心. 二者滅法

攝心. 三者非出非滅法攝心. 第二解釋. 此三

門中. 卽各爲二意. 一別二通. 第一別明門

者. 門名能通如世門通人有所至處. 一以息

爲禪門者. 若因息攝心. 則能通行心. 至四禪

四空四無量心. 十六特勝通明等禪. 卽是世

間禪門. 亦名出法攝心. 此一往據凡夫禪門.

二以色爲禪門者. 如因不淨觀等攝心. 則能

中	欄

通行心. 至九想. 八念. 十想. 背捨. 勝處. 一切

處. 次第定. 師子奮迅. 超越三昧等處. 卽是出

世間禪門. 亦名滅法攝心. 一往據二乘禪門.

三以心爲禪門者. 若用智慧反觀心性. 則能

通行心. 至法華. 念佛般舟. 覺意. 首楞嚴諸大

三昧. 及自性禪. 乃至淸淨淨禪等. 是出世間

上上禪門. 亦名非出非滅法攝心. 此一往據

菩薩禪門. 以此義故. 約三法爲門. 問曰. 諸

法無量何故但取此三爲禪門. 答曰. 今略明

有三意. 故立三法爲門. 一如法相. 二隨便易.

三攝法盡. 一如法相者. 如大集經說. 歌羅邏

時. 卽有三事. 一命二暖三識. 出入息者. 名爲

壽命. 不臭不爛. 名之爲暖. 卽是業持火大故.

地水等色大臭爛也. 此中心意名之爲識. 卽

是刹那覺知心也. 三法和合從生至長無增

無減. 愚夫不了於中妄計我人衆生. 作諸業

行心生染著. 顚倒因緣往來三界. 若尋其源

本. 不出此之三法. 故以三法爲門. 不多不少

二隨便易. 故立三法爲門者. 如因息修禪. 則

有二便. 一疾得禪定. 二易悟無常. 以色爲門.

亦有二便. 一能斷貪欲. 二易了虛假. 心爲門

者. 此亦有二便. 一能降一切煩惱. 二易悟空

理. 三攝法盡者. 此三法是禪門根本故. 所以

者何. 擧要說三開卽無量. 如息門中或數或

隨或時觀息. 如此非一至處亦異. 如色門中

或緣外色或緣內色. 或作慈悲或緣佛相. 乃

至得解實觀. 如此非一至處亦異. 如心門中

或止或觀或覺或了. 或覺了諸心入於非心.

覺了非心. 出無量心. 或覺了非心非不心. 能

下	欄

知一切心非心. 如是緣心不同. 至處亦復非

一. 故說三門攝一切禪門. 此事至第七八釋

修證中方乃可見. 第二通名三門者. 此三法

通得作世間出世間. 出世間上上等禪門. 所

以者何. 一如息法不定. 但屬世間禪門. 何以

得知. 如毘尼中. 佛爲聲聞弟子. 說觀息等十

六行法. 弟子隨敎而修皆得聖道. 故知亦是

出世間禪門. 卽大乘門者. 如大品說. 阿那波

那. 卽是菩薩摩訶衍. 故請觀音經約數息辨

六字章句. 明三乘得道. 此豈可但是世間禪

門. 二色法爲門. 亦不得但是二乘所行. 不通

大乘及凡夫外道. 何以故. 如涅槃中說. 外道

但能治色. 不能治心. 我弟子善治於心. 故知

凡夫亦得觀色. 大乘觀色. 如大品中說. 脹想

爛想等是菩薩摩訶衍. 此豈可但是出世間

禪門. 三約心爲門. 亦不得但據菩薩. 何以故.

如外道亦觀心. 起四十八見. 凡夫緣心入四

空通. 聲聞者如涅槃說. 我弟子善治心故. 能

離三界. 此豈唯是出世間上上禪門. 當知三

門互通. 但三種人用心異故. 發禪得道亦各

不同. 此義至第九明從禪波羅蜜起敎中. 當

廣分別. 第三料簡通別二門. 問曰. 若爾者. 何

故如前分別. 答曰. 一切義理有通有別. 敎門

對緣益物不同. 異說無咎. 復次前非了義之

說. 未可定執. 問曰. 三門互得通者. 今就事

中數息而學. 得證九想八背捨自性等禪不.

答曰. 或得或不得. 初學者不得二乘. 學自在

定者得菩薩. 具足方便波羅蜜者. 隨意無□.

問曰. 何故云初學不得. 有人數息發九想背

經數:一九一六

經名:釋禪波羅蜜次第法門卷第一下

頁數:四八○

上	欄

捨念佛慈心. 此復云何. 答曰. 此發宿緣不正.

因修得證. 緣盡則滅謝. 不進終不成就次第

法門. 至下內方便中明善根發相. 當廣分別

餘二門類然可知

釋禪波羅蜜次第法門卷第一之上

釋禪波羅蜜次第法門卷第一之

下

隋天台智者大師說

弟子法愼記

弟子灌頂再治

辨禪波羅蜜詮次第四

行者旣知禪門之相. 菩薩從初發心乃至佛

果. 修習禪定. 從淺至深. 次第階級. 是義應

知. 今略取經論敎意. 撰於次第. 故大品經云.

菩薩摩訶薩. 次第行次第學次第道. 辨禪定

次第. 卽爲二意. 一者正明諸禪次第. 二者簡

非次第. 一正釋諸禪次第義者. 行人從初持

戒淸淨. 厭患欲界. 繫念修習阿那波那人欲

界定. 依欲界定得未到地. 如是依未到地. 次

第獲得初禪乃至四禪. 是名內色界定. 次爲

大功德緣外衆生受樂歡喜. 次第獲得四無

量心. 是名外色界定. 此八種禪定. 雖緣內外

境入定有殊. 而皆屬色界攝. 行者於第四禪

中厭患色如牢獄. 滅前內外二種色. 一心緣

空得度色難. 獲得四空處定. 是名無色界定.

此十二門禪皆是有漏法. 次此應明亦有漏

中	欄

亦無漏禪. 行者旣得根本禪已. 爲欲除此禪

中見著. 次還從欲界修六妙門. 所以者何. 此

六門中. 數隨止是入定方便. 觀還淨是慧方

便. 定愛慧策. 愛故說有漏. 策故說無漏. 此六

法多是欲界未到地四禪中具足. 亦有至上

無色地者. 次此應明十六特勝. 橫則對四念

處. □則從欲界乃至非想. 但地地中立觀破

析故能生無漏. 次應說通明觀前十六特勝

總觀故粗. 今通明別觀故細. 此禪亦從欲界

至非想. 乃至入滅定. 此三種禪亦名淨禪. 五

種禪中猶是根本攝. 今明無漏禪次第之相.

卽有二意不同. 一者行行次第. 二者慧行次

第. 行行次第. 所謂觀鍊熏修. 初明觀禪次第.

有六種禪. 初修九想. 無漏之前. 用此對治. 破

欲界煩惱. 故次八念. 爲除修九想時怖畏心

生故. 次十想. 壞法人. 於欲界修此十想斷三

界煩惱. 故次八背捨. 不壞法人. 修此觀禪.

對治三界根本定中見著. 故次明八勝處. 爲

於諸禪定觀緣中得自在故. 次明十一切處.

爲欲廣禪定中色心令普遍故. 乃至修六神

通. 由是觀禪攝. 次明鍊禪者. 卽九次第定. 爲

總前定觀二種禪令心調柔. 入諸禪時. 心心

次第無間故. 及有覺有觀等三三昧皆是鍊

禪攝. 次明熏禪. 熏禪者卽是師子奮迅三昧.

順逆次第入山熏諸禪. 令定觀分明純熟增

益功德故. 次明修禪. 修禪者. 卽是超越三

昧. 於諸禪中超越入出. 爲得無□自在解脫

故. 是以大品經云. 菩薩摩訶薩. 住般若波

羅蜜. 取禪波羅蜜. 除諸佛三昧. 入餘一切三

下	欄

昧. 若聲聞三昧. 若□支佛三昧. 若菩薩三昧.

皆行皆入. 餘一切三昧者. 根本定是. 若聲聞

三昧者. 三十七品空無相等三三昧. 四諦十

六行是. 若□支佛三昧者. 十二因緣三昧是.

菩薩三昧者. 自性禪等皆名三昧. 是菩薩住

諸三昧. 逆順出入八背捨. 依八背捨逆順出

入九次第定依九次第定. 逆順出入師子奮

迅三昧. 依師子奮迅三昧. 逆順出入超越三

昧. 是菩薩依諸三昧. 得諸法相等齊此. 始

是二乘行. 行共禪滿. 何以故. 大阿羅漢. 亦得

超越三昧故. 二明無漏慧行次第之相. 因聞

四諦卽修三十七品. 次入三解脫門. 次用十

六行觀分別四諦. 次具十智三無漏根. 成就

九修獲九斷. 如此略辨聲聞所行無漏慧行.

次應說十二因緣觀門. 卽是□支迦羅之所

行無漏慧行. 若菩薩次第成就. 二乘學無學

所得智斷. 是名從假入空通觀具足也. 故大

品經云. 菩薩摩訶薩行般若波羅蜜. 以方便

力故. 從乾慧地入性地. 八人地見地離欲地

阿羅漢□支佛地. 皆行皆入而不取證. 次明

菩薩不共禪次第者. 一自性禪. 二一切義禪.

三難禪. 四一切門禪. 五善入禪. 六一切行禪.

七除惱禪. 八此世他世樂禪. 九淸淨淨禪. 菩

薩依是禪故. 得大菩提果. 具足十力. 四無

所畏. 十八不共等一切佛法. 此則略明菩薩

從初發心修禪. 次第行次第學次第道乃至

佛地. 名住大涅槃深禪定窟. 此義至釋第七

修證. 第八顯示果報中. 方及具辨. 問曰. 菩薩

大士爲通達諸禪淺深. 具足一切佛法次第